Source: https://legalbet.ro/ponturi/fcsb-csm-poli-iai-play-off-pontul-lui-karbacher/
Timestamp: 2018-11-17 23:52:22+00:00

Document:
FCSB – Poli Iasi 1 aprilie 2018: Pontul lui Karbacher (fotbal)
FCSB - CSM Poli Iaşi (play-off). Pontul lui Karbacher
Expertul Legalbet, Karbacher, vă recomandă un meci din Liga 1 (play-off), la o cotă de 1.61
Fotbal Club FCSB a trecut cu bine peste meciul disputat în Gruia cu CFR Cluj, care sa terminat la egalitate, scor 1-1, în etapa a 2-a a Ligii 1 Betano, play-off. Golul gazdelor a fost marcat de Juan Emanuel Culio (38 penalty), în timp ce pentru oaspeţi a înscris Harlem-Eddy Gnohéré (90+1). Fiecare formaţie a avut câte un jucător eliminat, CFR pe Andrei Peteleu (64), iar FCSB pe Mihai Pintilii (72). Bucureştenii au avut o bară spectaculoasă, prin Constantin Budescu (42), cu un şut din voleu de la mare distanţă. (90+1).
După două etape disputate în play-off, echipa antrenată de Nicolae Dică se află pe locul 2 în clasament, având 32 de puncte, fiind la 2 puncte de lidera CFR Cluj. "Roș-albaștrii" au 2 puncte avans față de ocupanta locului 3, CS Universitatea Craiova, însă locul 2 nu mai este de Liga Campionilor, astfel că dacă nu vor reuși să câștige titlul, nu va mai conta dacă vor termina pe locul 2 sau 3.
Jucătorii au un moral bun, pentru că au egalat în prelungiri la Cluj, ajungând la 10 meciuri consecutive fără înfrângere, în care au avut 6 victorii și 3 rezultate de egalitate. Steliștii au rămas în continuare redutabili pe teren propriu, unde sunt neînvinși în acest sezon. În ultimele 10 meciuri disputate pe Arena Națională, FCSB a avut 9 victorii și un rezultat de egalitate cu CFR Cluj (1-1). În cazul în care "alb-vişinii" ar pierde la Craiova, iar "roș-albaştrii" ar câștiga la București cu CSM Poli Iași, atunci FCSB ar putea urca pe primul loc în clasamentul Ligii 1 Betano.
FCSB a jucat de 5 ori pe teren propriu cu CSM Politehnica Iași, câştigând de 2 ori, în timp ce ultimele 3 meciuri s-au terminat toate la egalitate cu același scor, 1-1. Gazdele nu au jucători accidentaţi sau suspendaţi pentru meciul cu moldovenii, cu excepţia mijlocaşului defensiv Mihai Pintilii. Acesta a fost suspendat 2 etape de Comisia de Disciplină a Federaţiei Române de Fotbal, în urma cartonaşului roşu primit la meciul cu CFR Cluj. Romario Benzar a fost integralist, Mihai Pintilii a jucat 72 de minute iar Constantin Budescu 61 în amicalul Israel - România 1-2, în timp ce Mihai Pintilii a fost integralist iar Dennis Man a jucat 3 minute, debutând la echipa naţională, în amicalul România - Suedia 1-0.
Nicolae Dică: "Poli Iaşi este o echipă bună, care joacă fără presiune, pentru că şi-a îndeplinit obiectivul de a se califica în play-off. În campionatul regulat am avut două partide foarte grele cu cei de la Iaşi, pentru că am obţinut doar un punct din şase posibile. Nu suntem câştigători dinainte, va fi o partidă foarte dificilă. Nu ştiu dacă ne-a prins bine sau nu această pauză competiţională, pentru că noi avem mulţi jucători la naţionale. Şi întotdeauna după partidele naţionalei avem unele probleme. Sper ca acum să nu se mai întâmple acest lucru".
R. Benzar, Găman (Bălaşa), Planić, Momčilović
Nedelcu, Júnior Morais
Rezerve: A. Vlad, Bălaşa, Ov. Popescu, Filipe Teixeira, Cr. Tănase, Fl. Coman, Gnohéré
Meciul dintre CSM Politehnica Iași şi Astra Giurgiu, programat duminică 18 martie 2018, de la ora 18:00, pe stadionul "Emil Alexandrescu" din Iaşi, în etapa a doua a fazei play-off a Ligii 1 Betano, a fost amânat din cauza vremii nefavorabile pentru 26 aprilie 2018, la o oră care va fi anunţată. Până acum ieşenii au jucat un singur meci în play-off, fiind învinşi dramatic în Gruia de CFR Cluj cu scorul de 2-1.
Echipa antrenată de Flavius Stoican se află pe ultimul loc în clasamentul play-off, având 20 de puncte, însă mai are de jucat restanța cu Astra Giurgiu. Deocamdată este prea devreme pentru moldoveni să se gândească la locul 4, maximum ce pot obține în acest sezon, însă o pot face în cazul unui succes pe Arena Națională cu FCSB. În 5 meciuri jucate la București, "alb-albaştrii" avut 2 înfrângeri și 3 rezultate consecutive de 1-1.
Gruparea din Copou nu are nici un rezultat de egalitate în ultimele 15 meciuri disputate în Liga 1 Betano. În acest an, ieșenii au avut 3 victorii consecutive și 2 înfrângeri. În ultimele 3 partide jucate în deplasare, moldovenii au câștigat cu FC Voluntari (4-0) și ACS Poli Timișoara (2-1) în sezonul regular și au pierdut cu CFR Cluj (1-2) în prima etapă din play-off.
Selecţionarea unor jucători ai CSM Politehnica Iaşi la diferite echipe naţionale a provocat îngrijorare în Copou. Mijlocaşul defensiv Kamer Qaka ar putea rata meciul cu FCSB, de duminică, după ce s-a accidentat în meciul amical dintre Albania şi Norvegia. "Qaka a fost titular în partida amicală dintre Albania şi Norvegia, disputată luni seară. Din păcate, pe parcursul primei reprize a fost lovit. A reintrat pe teren, dar nu a mai putut continua jocul. Îl aşteptăm miercuri la stadion, vom face o evaluare a stării lui, însă primele semne nu sunt încurajatoare. Jagodinskis a revenit de la naţionala Letoniei, la fel şi portarul moldovean Koşelev, care s-au şi antrenat cu echipa. Pe ugandezul Kizito îl aşteptăm joi. Toţi sunt bine din punct de vedere medical", a declarat preşedintele executiv Adrian Ambrosie.
Flavius Stoican: "Ne aşteaptă o partidă dificilă, frumoasă. Sunt încrezător că putem face lucruri bune, chiar dacă gazdele pleacă favorite. Au un lot valoros, un antrenor deosebit, un buget foarte mare. Din ce am văzut în declaraţiile lor, se cred dinainte câştigători. Eu cred că nu este deloc aşa! Vom juca pentru a demonstra că nu suntem deloc mai prejos. O să aibă mari probleme cu noi! Vrem să facem un meci mare".
► Următorul adversar: FC Viitorul (acasă)
Bosoi, Frăsinescu, Jagodinskis, Bădic
Cioinac, Chelaru
Platini, Jô Santos, Al. Zaharia
Incert: Qaka
Rezerve: Koșelev, Mihalache, Panţâru, Sin, Pedro Mendes, Kizito, S. Cissé
07.04.2013: Steaua Bucureşti - CSMS Iaşi 3 - 1 (Etapa 25)
Au marcat: 0-1 Claudiu Tudor (15p), 1-1 Alexandru Chipciu (45+2), 2-1 Mihai Pintilii (59), 3-1 Leandro Tatu (85)
07.12.2014: Steaua Bucureşti - CSMS Iaşi 1 - 0 (Etapa 17)
A marcat: 1-0 Łukasz Szukała (90+4)
27.02.2016: Steaua Bucureşti - CSMS Iaşi 1 - 1 (Etapa 26)
Au marcat: 0-1 Bojan Golubović (25), 1-1 Nicuşor Stanciu (46)
31.08.2016: Steaua București - CSM Politehnica Iași 1 - 1 (Etapa 1)
Au marcat: 1-0 Robert Vâlceanu (20), 1-1 Lukács Bőle (42)
09.08.2017: FCSB - CSM Politehnica Iași 1 - 1 (Etapa 5)
Au marcat: 0-1 Luis Carlos Almada Soares "Platini" (9), Eddy-Harlem Gnohéré (56p)
PRONOSTIC: Fotbal Club FCSB | peste 1,5 goluri | Cota: 1.61 (eFortuna)
Fotbal Club FCSB va marca cel puţin 2 goluri
1 aprilie, 20:45

References: CSM 
 CSM 
 CSM 
 CSM 
 CSM 
 CSM 
 CSM